CELEX: 32020R0606
Language: el
Date: 2020-05-04 00:00:00
Title: Εκτελεστικός κανονισμός (ΕΕ) 2020/606 του Συμβουλίου της 4 Μαΐου 2020 για την εφαρμογή του κανονισμού (ΕΕ) 2019/1716 σχετικά με περιοριστικά μέτρα λόγω της κατάστασης στη Νικαράγουα

4.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 139/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/606 ΤΟΥ ΣΥΜΒΟΥΛΙΟΥ
         της 4 Μαΐου 2020
         για την εφαρμογή του κανονισμού (ΕΕ) 2019/1716 σχετικά με περιοριστικά μέτρα λόγω της κατάστασης στη Νικαράγουα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1716 του Συμβουλίου, της 14ης Οκτωβρίου 2019, σχετικά με περιοριστικά μέτρα λόγω της κατάστασης στη Νικαράγουα (1), και ιδίως το άρθρο 13 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 14 Οκτωβρίου 2019, το Συμβούλιο εξέδωσε τον κανονισμό (ΕΕ) 2019/1716.
                  
               
                     (2)
                  
                  
                     Στις 14 Οκτωβρίου 2019, το Συμβούλιο εξέδωσε επίσης συμπεράσματα στα οποία εξέφρασε εκ νέου την ανησυχία του για την επιδεινούμενη πολιτική και κοινωνική κατάσταση στη Νικαράγουα και την έντονη καταδίκη του για την καταπίεση, από δυνάμεις ασφαλείας και φιλοκυβερνητικές οπλισμένες ομάδες εις βάρος πολιτικών αντιπάλων, διαδηλωτών, ανεξάρτητων μέσων ενημέρωσης και οργανώσεων της κοινωνίας των πολιτών που βρισκόταν σε εξέλιξη από τον Απρίλιο του 2018. Η Ένωση επιβεβαίωσε επίσης ότι είναι αποφασισμένη να χρησιμοποιήσει όλα τα μέσα που διαθέτει για να στηρίξει μια ειρηνική λύση στην κρίση μέσω διαπραγματεύσεων, καθώς και την πρόθεσή της να παρακολουθεί εκ του σύνεγγυς την κατάσταση στη χώρα ώστε να αντιδράσει σε περαιτέρω επιδείνωση των ανθρωπίνων δικαιωμάτων και του κράτους δικαίου.
                  
               
                     (3)
                  
                  
                     Το Συμβούλιο, υπογραμμίζοντας τις ανησυχίες του όσον αφορά τη συνολική κατάσταση σε σχέση με τα ανθρώπινα δικαιώματα και τη δημοκρατική διακυβέρνηση, ενέκρινε περιοριστικά μέτρα και επισήμανε ότι τα μέτρα αυτά θα χρησιμοποιηθούν με σταδιακό και ευέλικτο τρόπο και ότι δύναται να προστεθούν ειδικές καταχωρίσεις σε περίπτωση συνεχιζόμενης στασιμότητας και περαιτέρω επιδείνωσης σε σχέση με τα ανθρώπινα δικαιώματα και το κράτους δικαίου.
                  
               
                     (4)
                  
                  
                     Λόγω της συνεχιζόμενης σοβαρής κατάστασης στη Νικαράγουα, πρέπει να περιληφθούν έξι πρόσωπα στον κατάλογο των φυσικών και νομικών προσώπων, οντοτήτων και φορέων που υπόκεινται στα περιοριστικά μέτρα του παραρτήματος I του κανονισμού (ΕΕ) 2019/1716.
                  
               
                     (5)
                  
                  
                     Ως εκ τούτου, το παράρτημα I του κανονισμού (ΕΕ) 2019/1716 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΕ) 2019/1716 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Μαΐου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  ΕΕ L 262 της 15.10.2019, σ. 1.
      
      
         
            ΠΑΡΑΡΤΗΜΑ
            Οι ακόλουθες καταχωρίσεις εισάγονται στο παράρτημα I του κανονισμού (ΕΕ) 2019/1716 υπό τον τίτλο «Κατάλογος των φυσικών και νομικών προσώπων, οντοτήτων και φορέων που αναφέρονται στο άρθρο 2»:
            
               
                            
                        
                        
                           Ονοματεπώνυμο
                        
                        
                           Πληροφορίες ταυτοποίησης
                        
                        
                           Λόγοι
                        
                        
                           Ημερομηνία καταχώρισης
                        
                     
                           «1.
                        
                        
                           Ramón Antonio AVELLÁN MEDAL
                        
                        
                           Ημερομηνία γέννησης: 11 Νοεμβρίου 1954
                           Τόπος γέννησης: Jinotepe, Νικαράγουα
                           Αριθμός διαβατηρίου: A0008696
                           Ημερομηνία έκδοσης: 17 Οκτωβρίου 2011
                           Ημερομηνία λήξης: 17 Οκτωβρίου 2021
                           Φύλο: άρρεν
                        
                        
                           Αναπληρωτής γενικός διευθυντής της Εθνικής Αστυνομίας της Νικαράγουας (NNP) και πρώην αρχηγός της αστυνομίας στη Masaya. Υπεύθυνος για σοβαρές παραβιάσεις των ανθρωπίνων δικαιωμάτων και για την καταστολή της κοινωνίας των πολιτών και της δημοκρατικής αντιπολίτευσης στη Νικαράγουα, μεταξύ άλλων με τον συντονισμό της καταστολής των διαδηλωτών στη Masaya το 2018.
                        
                        
                           4.5.2020
                        
                     
                           2.
                        
                        
                           Sonia CASTRO GONZÁLEZ
                        
                        
                           Ημερομηνία γέννησης: 29 Σεπτεμβρίου 1967
                           Τόπος γέννησης: Carazo, Νικαράγουα
                           Αριθμός διαβατηρίου: A00001526
                           Ημερομηνία έκδοσης: 19 Νοεμβρίου 2019
                           Ημερομηνία λήξης: 19 Νοεμβρίου 2028
                           Αριθ. Δελτίου Ταυτότητας: 0422909670000N
                           Φύλο: θήλυ
                        
                        
                           Ειδικός σύμβουλος του προέδρου της Νικαράγουας για θέματα υγείας και πρώην υπουργός Υγείας. Υπεύθυνη για σοβαρές παραβιάσεις των ανθρωπίνων δικαιωμάτων και για την καταστολή της κοινωνίας των πολιτών και της δημοκρατικής αντιπολίτευσης στη Νικαράγουα, μεταξύ άλλων με την παρεμπόδιση της πρόσβασης σε επείγουσα ιατρική βοήθεια για τραυματίες πολίτες που συμμετείχαν σε διαδηλώσεις και με την εντολή προς το προσωπικό των νοσοκομείων να καταγγέλλει τους διαδηλωτές που έχουν εισαχθεί σε νοσοκομείο από την αστυνομία.
                        
                        
                           4.5.2020
                        
                     
                           3.
                        
                        
                           Francisco Javier DÍAZ MADRIZ
                        
                        
                           Ημερομηνία γέννησης: 3 Αυγούστου 1961
                           Φύλο: άρρεν
                        
                        
                           Γενικός διευθυντής της Εθνικής Αστυνομίας της Νικαράγουας (NNP) από τις 23 Αυγούστου 2018 και πρώην αναπληρωτής γενικός διευθυντής της NNP. Υπεύθυνος για σοβαρές παραβιάσεις των ανθρωπίνων δικαιωμάτων και για την καταστολή της κοινωνίας των πολιτών και της δημοκρατικής αντιπολίτευσης στη Νικαράγουα, ιδίως ως ιθύνων αστυνομικών δυνάμεων που άσκησαν βία κατά αμάχων, συμπεριλαμβανομένης της υπερβολικής χρήσης βίας, των αυθαίρετων συλλήψεων και κρατήσεων και των βασανιστηρίων.
                        
                        
                           4.5.2020
                        
                     
                           4.
                        
                        
                           Néstor MONCADA LAU
                        
                        
                           Ημερομηνία γέννησης: 2 Μαρτίου 1954
                           Φύλο: άρρεν
                        
                        
                           Προσωπικός σύμβουλος του προέδρου της Νικαράγουας για θέματα εθνικής ασφάλειας. Υπό την ιδιότητα αυτή, έχει άμεση εμπλοκή και φέρει ευθύνη για τη λήψη αποφάσεων επί θεμάτων εθνικής ασφάλειας και για τη θέσπιση πολιτικών καταστολής από το κράτος της Νικαράγουας εναντίον συμμετεχόντων σε διαδηλώσεις, εκπροσώπων της αντιπολίτευσης και δημοσιογράφων στη Νικαράγουα από τον Απρίλιο του 2018 κι έπειτα, και φέρει την ευθύνη γι’ αυτό.
                        
                        
                           4.5.2020
                        
                     
                           5.
                        
                        
                           Luís PÉREZ OLIVAS
                        
                        
                           Ημερομηνία γέννησης: 8 Ιανουαρίου 1956
                           Φύλο: άρρεν
                        
                        
                           Γενικός διοικητής και υπεύθυνος της Διεύθυνσης Νομικής Συνδρομής στο σωφρονιστικό κατάστημα “El Chipote”. Υπεύθυνος για σοβαρές παραβιάσεις των ανθρωπίνων δικαιωμάτων, όπως βασανιστήρια, χρήση εκτεταμένης βίας, κακομεταχείριση κρατουμένων και άλλες μορφές ταπεινωτικής μεταχείρισης.
                        
                        
                           4.5.2020
                        
                     
                           6.
                        
                        
                           Justo PASTOR URBINA
                        
                        
                           Ημερομηνία γέννησης: 29 Ιανουαρίου 1956
                           Φύλο: άρρεν
                        
                        
                           Επικεφαλής της Μονάδας Ειδικών Επιχειρήσεων της Αστυνομίας (DOEP). Ενεπλάκη άμεσα στην εφαρμογή πολιτικών καταστολής κατά των διαδηλωτών και της αντιπολίτευσης στη Νικαράγουα, ιδίως στη Μανάγκουα. Στο πλαίσιο αυτό, είναι υπεύθυνος για σοβαρές παραβιάσεις των ανθρωπίνων δικαιωμάτων και για την καταστολή της κοινωνίας των πολιτών και της δημοκρατικής αντιπολίτευσης στη Νικαράγουα.
                        
                        
                           4.5.2020».